**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа: Влада**

Обрађивач: Министарство за људска и мањинска права и друштвени дијалог

**2. Назив прописа**

**Предлог закона о родној равноправности**

**Draft Law on Gender Equality**

**3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односе на нормативну садржину прописа**

У складу са чл. 90. (Сарадња у области статистике) и чл. 101. (Сарадња у области социјалне политике и Образовање и стручно оспособљавање.).

**б) Прелазни рок за усклађивање законодавства према одредбама Споразума,**

Сходно члану 72. ССП.

**в) Оцена испуњености обавезе које произилазе из наведене одредбе Споразума** У потпуности испуњава.

г**) Разлози за делимично испуњавање, односно неиспуњавање обавеза које произилазе из наведене одредбе Споразума**

/

д) **Веза саНационалним програмом за усвајање правних тековина Европске уније**

Веза са Поглављем 23 и Поглављем 19.

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима**

Уговор о функционисању ЕУ: чл. 8. и 9. као и члан 153. став 1. тачка и) и члан 157.

**б) Навођење секундарних извора права Европске уније и оцене усклађености са њима**

- **Директива Савета 2004/113/EК** од 13. децембра 2004. године о примени начела једнаког поступања према мушкарцима и женама у приступу робама и услугама (Council Directive 2004/113/EC of 13 December 2004 Implementing the Principle of Equal Treatment Between Men and Women in the Access to and Supply of Goods and Services) – ПУ;

- **Директива 2006/54/EК Европског парламента и Савета** од 5. јула 2006. године о примени начела једнаких могућности и једнаког поступања према мушкарцима и женама у питањима запошљавања и занимања. (Directive 2006/54/EC of the European Parliament and of the Council of 5 July 2006 on the Implementation of the Principle of Equal Opportunities and Equal Treatment of Men and Women in Matters of Employment and Occupation (recast)) – ПУ,

- **Директива 2010/41/EУ** **Европског парламента и Савета** од 7. јула 2010. године о примени начела једнаког поступања према мушкарцима и женама који су самозапослени и ставља ван снаге Директиву Савета 86/613/EEК (Directive 2010/41/EU of the European Parliament and of the Council of 7 July 2010 on the Application of the Principle of Equal Treatment Between Men and Women Engaged in an Activity in a Self-Employed Capacity and Repealing Council Directive 86/613/EEC) – ПУ;

**в) Навођење осталих извора права Европске уније и усклађеност са њима**

- **Директива Савета 2004/113/EК** од 13. децембра 2004. године о примени начела једнаког поступања према мушкарцима и женама у приступу робама и услугама (Council Directive 2004/113/EC of 13 December 2004 Implementing the Principle of Equal Treatment Between Men and Women in the Access to and Supply of Goods and Services) – ПУ;

- **Директива 2006/54/EК Европског парламента и Савета** од 5. јула 2006. године о примени начела једнаких могућности и једнаког поступања према мушкарцима и женама у питањима запошљавања и занимања. (Directive 2006/54/EC of the European Parliament and of the Council of 5 July 2006 on the Implementation of the Principle of Equal Opportunities and Equal Treatment of Men and Women in Matters of Employment and Occupation (recast)) - ПУ,

- **Директива 2010/41/EУ** **Европског парламента и Савета** од 7. јула 2010. године о примени начела једнаког поступања према мушкарцима и женама који су самозапослени и ставља ван снаге Директиву Савета 86/613/EEК (Directive 2010/41/EU of the European Parliament and of the Council of 7 July 2010 on the Application of the Principle of Equal Treatment Between Men and Women Engaged in an Activity in a Self-Employed Capacity and Repealing Council Directive 86/613/EEC) – ПУ.

Такође, овај закон је усаглашаван са следећим документима ЕУ: Амстердамски споразум (1997) који регулише људска права, посебно принцип једнаког третмана мушкараца и жена и забрану дискриминације на основу рода и пола; Програм акције за интегрисање родне равноправности у развојну сарадњу Заједнице - Саопштење Комисије Савету и Европском парламенту (тзв. „ЕУ Мапа пута за постизање родне равноправности 2006 - 2010. године”); са Директивама које се односе на принцип једнаког третмана жена и мушкараца у одређеним областима и забрану дискриминације на основу пола међу којима су: Директива 75/117/ЕЕЗ (једнаке зараде за мушкарце и жене); Директива 76/207/ЕЕЗ (доступност запослења, професионална обука, напредовање на радном месту и услови рада); Директива 86/378/ЕЕЗ (социјално осигурање за запослене); Директива 86/613/ЕЕЗ (самосталне делатности, заштита самозапослених жена током трудноће и материнства); Директива 97/80/ЕЗ (терет доказивања у случајевима дискриминације по основу пола); Директива 2000/78/ЕЗ; Директиве о заштити трудница, мајки и родитеља међу којима су: Директива 96/34/ЕЗ (одсуство ради бриге о детету), и др. У настојању да се побољша доступност европског законодавства у Директиви 2006/54/ЕЗ обједињене су интегрисане у јединствен текст шест директива и то: 75/117/ЕЕЗ, 76/207/ЕЕЗ, 2002/73/ЕЗ, 86/378/ЕЕЗ, 96/97/ЕЗ и 97/80/ЕЗ.

Поред Директива, у Европској унији је од стране Савета, Комисије или Европског парламента усвојено више препорука и резолуција које се односе на равноправност жена и мушкараца, а које су биле консултоване у изради документа, нпр: Препорука Савета о промовисању позитивне акције за жене; Препорука Комисије о заштити достојанства жена и мушкараца на послу; Резолуција Савета о промовисању једнаких могућности за жене; Резолуција Савета о уравнотеженом учешћу мушкараца и жена у одлучивању; Резолуција Савета о стању здравља жена у Европској заједници; Резолуција Савета о женама у науци; Резолуција Савета и министара рада и социјалне политике о уравнотеженом учешћу жена и мушкараца у породичном и радном животу; Резолуција Европског парламента о женама у одлучивању, Резолуција Европског парламента о женама у међународној политици; Декларација „Да родна равноправност постане стварност” Комитета министара Савета Европе (Мадрид, 12. маја 2009); Резолуција број 1 о спречавању и одговору на насиље у породици, усвојена на 29. Конференцији министара правде Савета Европе (Тромс у Норвешкој, 18 - 19. јуна 2009); Декларација о програму акције на Петој европској министарској конференцији о једнакости између жена и мушкараца (Скопје, 22 - 23. јануара 2003); Акциони план и Резолуција усвојени на 7. Конференцији министара за једнакост између жена и мушкараца Савета Европе (Баку, 24 - 25. маја 2010); и др.

Затим, у изради су разматрана и документа Савета Европе: Европска конвенција за заштиту људских права и основних слобода (ECHR) посебно Протокол 7 (1984) и Протокол 12 (2000); Европска социјална повеља и измењена Европска социјална повеља (1996); Декларација о једнакости између жена и мушкараца као фундаменталном критеријуму демократије; Декларација и програм акције – демократизација, спречавање конфликата и изградња мира: перспективе и улога жена; Резолуција о родној квоти за кандидате за судије Европског суда за људска права (Р 1366 (2004) и 1426 (2005); Резолуција о увођењу начела родне равноправности на локални и регионални ниво; Препоруке Одбора министара о: образовању, насиљу у породици; елиминисању сексизма у језику; сексуалном искоришћавању, порнографији, проституцији трговини децом и омладином; равноправности између жена и мушкараца; помирењу радног и породичног живота; улози жена у науци и технологији; интегрисању родног аспекта у јавну политику; учешћу жена у политичком животу европских регија; поправљању положаја жена на селу; борби против трговине људима у сврху сексуалног искоришћавања; заштити жена од насиља; уравнотеженом учешћу жена и мушкараца у политичком и јавном одлучивању; представљању жена у медијима; стандардима и механизмима за постизање родне равноправности; укључивању родних разлика у здравствену политику; о репрезентовању жена у изборном систему и др.

**г) Разлози за делимичну усклађеност, односно неусклађеност,**

Са аспекта материје која је регулисана одредбама Предлога закона о родној равноправности у овом тренутку је постигнута највећа могућа усклађеност одредби Предлога закона са прописима ЕУ. Све примедбе и сугестије достављене од стране Европске комисије 18. децембра 2018. године, су преведене 10. јануара 2019. године и уграђене у Предлог закона о родној равноправности. У вези са наведеним, постигнута потпуна усклађеност са кључним Директивама ЕУ (ПУ), док су неки делови Директива ЕУ непреносиви (НП) у домаће законодавство и на то ЕК није имала примедаба.

**д) Рок у којем је предвиђено постизање потпуне усклађености прописа са прописима**

**Европске уније.**

До краја 2021. године.

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).**

Израђене су и ЕК достављене три табеле о усклађености овог прописа са правним тековинама Европске уније.

**6. Да ли су претходно наведени извори права ЕУ преведени на српски језик**

Не.

**7. Да ли је пропис преведен на неки службени језик ЕУ**

Предлог закона о родној равноправности је био предмет консултација са Европском комисијом и био је преведен на енглески језик. Након достављања мишљења Европске комисије на Предлог закона о родној равноправности 18. децембра 2018. године и превода истих 10. јануара 2019. године, извршена је измена и допуна Предлога закона о родној равноправности. ЕК је дала позитивно мишљење на Предлог закона о родној равноправности у фебруару 2019. године.

**8. Сарадња са ЕУ и учешће консултаната у изради прописа и њихово мишљење о усклађености.**

На захтев Европске комисије, ради разматрања односа Предлога закона о родној равноправности и Закона о забрани дискриминације, 30. октобра 2018. године из ресорног Министарства послат је превод на енглески језик важећег Закона о забрани дискриминације („Службени гласник PC”, број 22/09), а 16. новембра 2018. године је послато и објашњење о разликама између Предлога закона о родној равноправности које је израдило Координационо тело за родну равноправност Владе (2014/2017) и Предлога закона о родној равноправности које је израдило Министарство за рад, запошљавање, борачка и социјална питања (2017/2018), као и о усклађености Предлога закона о родној равноправности са Предлогом закона о изменама и допунама Закона о забрани дискриминације.

Европска Комисија доставила је своје коментаре на Предлог закона о родној равноправности ресорном Министарству, 18. децембра 2018. године, које је кроз експертски извештај израдила Vanda Jurseniene, стручњакиња за родну равноправност, придружени предавачица Лабораторије за родне студије при Универзитету „Миколас Ромерис” из Литваније. Експертски извештај је у целини позитиван, а предлози и сугестије који су у њему дати, у потпуности су уважени и на основу њих је извршена дорада текста Предлога закона о родној равноправности, закључно са 23. јануаром 2019. године, захваљујући чему је дошло до усклађивања са правним тековинама и стандардима Европске уније у овој области. Након тога, дорађена верзија Предлога закона са табелама усклађености са прописима ЕУ је достављена 6. фебруара 2019. године, на шта је Европска комисија доставила позитивно мишљење.